CELEX: 32020D1490
Language: ro
Date: 2020-10-12 00:00:00
Title: Decizia (UE) 2020/1490 a Consiliului din 12 octombrie 2020 privind poziția care urmează să fie adoptată, în numele Uniunii Europene, în cadrul Comitetului APE constituit prin Acordul de parteneriat economic preliminar dintre Côte d’Ivoire, pe de o parte, și Comunitatea Europeană și statele sale membre, pe de altă parte, cu privire la adoptarea procedurilor de soluționare a litigiilor și a codului de conduită pentru arbitri

16.10.2020   
               
               
                  RO
               
               
                  Jurnalul Oficial al Uniunii Europene
               
               
                  L 343/12
               
            
         DECIZIA (UE) 2020/1490 A CONSILIULUI
         din 12 octombrie 2020
         privind poziția care urmează să fie adoptată, în numele Uniunii Europene, în cadrul Comitetului APE constituit prin Acordul de parteneriat economic preliminar dintre Côte d’Ivoire, pe de o parte, și Comunitatea Europeană și statele sale membre, pe de altă parte, cu privire la adoptarea procedurilor de soluționare a litigiilor și a codului de conduită pentru arbitri
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Acordul de parteneriat economic preliminar dintre Côte d’Ivoire, pe de o parte, și Comunitatea Europeană și statele sale membre, pe de altă parte (denumit în continuare „acordul”) (1) a fost semnat în numele Uniunii în temeiul Deciziei 2009/156/CE a Consiliului (2). Acordul se aplică cu titlu provizoriu de la 3 septembrie 2016.
                  
               
                     (2)
                  
                  
                     În conformitate cu articolul 59 alineatul (1) din acord, Comitetul APE adoptă regulamentul de procedură privind procedurile de soluționare a litigiilor.
                  
               
                     (3)
                  
                  
                     În cursul următoarei sale reuniuni anuale, Comitetul APE ar trebui să adopte o decizie prin care se stabilesc procedurile de soluționare a litigiilor și codul de conduită pentru arbitri anexat la acestea.
                  
               
                     (4)
                  
                  
                     Este oportun să se stabilească poziția care urmează să fie adoptată în numele Uniunii în cadrul Comitetului APE în ceea ce privește adoptarea deciziei prin care se stabilesc procedurile de soluționare a litigiilor și codul de conduită pentru arbitri, în măsura în care aceasta va fi obligatorie pentru Uniune.
                  
               
                     (5)
                  
                  
                     Prin urmare, poziția Uniunii în cadrul Comitetul APE trebuie să se bazeze pe proiectul de decizie a comitetului menționat,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată, în numele Uniunii Europene, în cadrul Comitetului APE constituit prin Acordul de parteneriat economic preliminar dintre Côte d’Ivoire, pe de o parte, și Comunitatea Europeană și statele sale membre, pe de altă parte, se bazează pe proiectul de decizie a Comitetului APE privind adoptarea procedurilor de soluționare a litigiilor și a codului de conduită pentru arbitri (3).
         
         
            Articolul 2
            Prezenta decizie intră în vigoare la data adoptării.
         
         
            Adoptată la Luxemburg, 12 octombrie 2020.
            
               
                  Pentru Consiliu
               
               
                  Președintele
               
               J. BORRELL FONTELLES
            
         
         
            (1)  JO L 59, 3.3.2009, p. 3.
         
            (2)  Decizia 2009/156/CE a Consiliului din 21 noiembrie 2008 privind semnarea și aplicarea cu titlu provizoriu a Acordului de parteneriat economic preliminar între Côte d’Ivoire, pe de o parte, și Comunitatea Europeană și statele sale membre, pe de altă parte (JO L 59, 3.3.2009, p. 1).
         
            (3)  A se vedea documentul ST 10612/20 la adresa de internet http://register.consilium.europa.eu